מערכת להסעת המונים במטרופולין תל אביב - קו המטרו M3

קו המטרו M3 הוא קו רכבת תחתית עתידי במטרופולין תל אביב, שמתוכנן כחלק ממטרו תל אביב.

קו המטרו M3 
קו M3 הוא קו עתידי המשתלב בדנקל, הקו עתיד להיות רכבת עירונית בהפרדה מלאה (ממונהר או על גבי גשרים) דבר שיאפשר נסיעה במהירות גבוהה בהרבה מקו רכבת קלה.

היסטוריה 
תכנון מערכת להסעת המונים במטרופולין תל אביב החל בשנות התשעים של המאה הקודמת עם הקמת חברת נת"ע, התוכניות כללו 8 קווי רכבת קלה עיליים עם מקטעים תת-קרקעיים מסוימים, עם זאת במהלך העשור הראשון של המאה הנוכחית לאחר שחלק מקווי הרכבת הקלה כבר עברו את שלב התכנונים התברר כי המערכת לא תוכל לעמוד ביעדים שנדרשו לה והוחל התכנון מערכת שתשתלב במערכת הרכבת הקלה ותיתן מענה טוב יותר. בחודש ספטמבר 2016 פרסמה חברת נת"ע מכרז לתכנון שלושה קווי רכבת תחתיים. בחודש פברואר 2017 אושרה עקרונית התוכנית הכוללת שלושה קווים עיקריים.

עד שנת 2021, הקו עבר את הליכי התכנון.

ב-22 במאי אישרה ממשלת ישראל את תוכניות קו המטרו M3.

תוואי הקו 
הקו עתיד לנוע בין הערים הרצליה בצפון, לעבור במרכז העיר רמת השרון ובין הערים פתח תקווה, גבעת שמואל ובני ברק. לאחר מכן יעבור הקו בין קריית אונו ורמת גן ויכנס אל הערים חולון ובת ים, שם יסתיים התוואי של הקו. בין אור יהודה ופארק אריאל שרון מתוכננת התפצלות של הקו ויצירת שלוחה אל נמל התעופה בן-גוריון.

תחנות הקו 
לאורך הקו מתוכננות תחנות רבות וביניהן תחנות באזורי התעסוקה של הרצליה ורמת השרון, תחנת אצטדיון קריית אריה (המקשרת לדפו הקו האדום ולתחנת הרכבת קריית אריה), תחנת בילינסון (מקושרת לקו האדום), וכו'. לאחר תחנת "יגאל אלון" (אור יהודה) הקו מתפצל לשתי שלוחות: מזרחית ומערבית. בשלוחה המזרחית ישנה תחנה אחת בלבד, אשר עתידה להיות ממוקמת בנמל התעופה בן-גוריון ולקשר אל תחנת הרכבת ואל טרמינל 3 של נמל התעופה. השלוחה המערבית כוללת תשע תחנות, בהן תחנות פארק אריאל שרון, חולון מרכז, יוספטל, ותחנת הקצה בת ים - הקוממיות (התחנה לא מקשרת לתחנת הרכבת הקלה הקוממיות ולתחנת הרכבת בת ים – הקוממיות).

ראו גם 
 מערכת להסעת המונים במטרופולין תל אביב - קווי מטרו
 מערכת להסעת המונים במטרופולין תל אביב - קו המטרו M1
 מערכת להסעת המונים במטרופולין תל אביב - קו המטרו M2
 מערכת להסעת המונים במטרופולין תל אביב - קווי רכבת קלה

קישורים חיצוניים 
 קו M3, באתר נת"ע
 מפת סיפור – StoryMap, אתר מיפוי אינטרנטי חדש המרכז את תכניות המטרו בישראל, מינהל התכנון
 התוכנית להקמת קווי מטרו, באתר הרוכב לאוטובוסים
 תוכנית אסטרטגית לפיתוח מערכת תחבורה ציבורית עתירת נוסעים במטרופלין תל אביב – דוח מסכם 2016  (ניתוח חלופות למערך מטרו, מאת משרד התחבורה ונת"ע)

הערות שוליים

תל אביב, מערכת להסעת המונים במטרופולין
הרצליה: תחבורה
גבעת שמואל: תחבורה
בני ברק: תחבורה
רמת השרון: תחבורה
קריית אונו: תחבורה
בת ים: תחבורה
חולון: תחבורה
אור יהודה: תחבורה
פתח תקווה: תחבורה
רמת גן: תחבורה